Μετώπη (νύμφη)

Στην Ελληνική μυθολογία η Μετώπη ήταν Νύμφη των ποταμών, θυγατέρα του ποταμού Λάδωνα.Ψευδο-Απολλόδωρου, Bibliotheca, 3.12.6 Τα νερά της βρίσκονταν κοντά στην πόλη Στυμφαλία της Πελοποννήσου.Πίνδαρος, Ολυμπιακή Ωδή 6. 83 Νυμφεύτηκε τον θεό Ασωπό, με τον οποίο απέκτησαν είτε 12 είτε 20 θυγατέρες, μεταξύ των οποίων την Αίγινα, τη Σαλαμίνα, τη Σινώπη, την Εύβοια, την Τανάγρα, τη Θήβη, την Κόρκυρα, την Ισμήνη. Πιθανοί γιοί του ζεύγους αναφέρονται οι Πελαγόνας και Ίσμηνος.Διόδωρος Σικελιώτης, Library of History, 4. 72. 1 Το ερώτημα των απογόνων του Ασωπού παραμένει ασαφές.

Ασαφές επίσης παραμένει το κατά πόσον ταυτίζεται με τη Μετώπη, σύζυγο του ποτάμιου θεού Σαγγάριου. Υπάρχει και η άποψη ότι αυτό το ζεύγος ήταν οι γονείς της Εκάβης.Pseudo-Apollodorus, Bibliotheca (Βιβλιοθήκη Απολλοδώρου), 3. 12. 4 

Μετώπη ονομαζόταν, επίσης, η θυγατέρα του σκληρότατου βασιλιά Έχετου, ο οποίος στην Οδύσσεια του Ομήρου αναφέρεται ότι βασίλευε στην ηπειρωτική ακτή απέναντι από την Ιθάκη.

Παραπομπές

Βιβλιογραφία
 Ψευδο-Απολλόδωρος, Apollodorus, The Library, with an English Translation by Sir James George Frazer, F.B.A., F.R.S. in 2 Volumes. Cambridge, MA, Harvard University Press; London, William Heinemann Ltd. 1921.

Εξωτερικοί σύνδεσμοι
Theoi Project - Metope

Κατηγορία:Νύμφες της ελληνικής μυθολογίας